CELEX: 22019D0920
Language: lt
Date: 1558569600000
Title: 2019 m. gegužės 23 d. AKR ir ES ministrų tarybos sprendimas Nr. 1/2019 dėl įgaliojimų perdavimo AKR ir ES ambasadorių komitetui dėl sprendimo priimti pereinamojo laikotarpio priemones pagal AKR ir ES partnerystės susitarimo 95 straipsnio 4 dalį [2019/920]

5.6.2019   
               
               
                  LT
               
               
                  Europos Sąjungos oficialusis leidinys
               
               
                  L 146/114
               
            
         AKR IR ES MINISTRŲ TARYBOS SPRENDIMAS Nr. 1/2019
         2019 m. gegužės 23 d.
         dėl įgaliojimų perdavimo AKR ir ES ambasadorių komitetui dėl sprendimo priimti pereinamojo laikotarpio priemones pagal AKR ir ES partnerystės susitarimo 95 straipsnio 4 dalį [2019/920]
         AKR IR ES MINISTRŲ TARYBA,
         atsižvelgdama į Partnerystės susitarimą tarp Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių (1), ypač į jo 15 straipsnio 4 dalį,
         kadangi:
         
                     (1)
                  
                  
                     Afrikos, Karibų jūros bei Ramiojo vandenyno grupės valstybių (toliau – AKR) ir Europos bendrijos bei jos valstybių narių partnerystės susitarimas (toliau – AKR ir ES partnerystės susitarimas) turi būti taikomas iki 2020 m. vasario 29 d.;
                  
               
                     (2)
                  
                  
                     remiantis AKR ir ES partnerystės susitarimo 95 straipsnio 4 dalies pirma pastraipa, 2018 m. rugsėjo mėn. pradėtos derybos dėl naujo AKR ir ES partnerystės susitarimo. Tam atvejui, jei naujasis susitarimas nebus parengtas taikyti iki dabartinės teisinės sistemos galiojimo pabaigos, būtina priimti pereinamojo laikotarpio priemones;
                  
               
                     (3)
                  
                  
                     AKR ir ES partnerystės susitarimo 95 straipsnio 4 dalies antroje pastraipoje numatyta, kad Ministrų taryba priima bet kokias pereinamojo laikotarpio priemones, kurių gali prireikti iki naujojo susitarimo įsigaliojimo;
                  
               
                     (4)
                  
                  
                     pagal AKR ir ES partnerystės susitarimo 15 straipsnio 4 dalį AKR ir ES ministrų taryba gali priimti sprendimą perduoti įgaliojimus AKR ir ES ambasadorių komitetui, įskaitant įgaliojimą priimti sprendimą dėl pereinamojo laikotarpio priemonių;
                  
               
                     (5)
                  
                  
                     2019 m. gegužės 23–24 d. AKR ir ES ministrų taryba rengia kasmetinį eilinį posėdį Briuselyje. Dėl pereinamojo laikotarpio priemonių nesusitarta, todėl AKR ir ES ministrų taryba savo eiliniame posėdyje negali jų priimti. Kadangi iki AKR ir ES partnerystės susitarimo galiojimo pabaigos nenumatoma jokių kitų AKR ir ES ministrų tarybos posėdžių, siekiant užtikrinti, kad sprendimas dėl pereinamojo laikotarpio priemonių būtų priimtas laiku, būtina, kad įgaliojimas priimti sprendimą dėl pereinamojo laikotarpio priemonių pagal AKR ir ES partnerystės susitarimo 95 straipsnio 4 dalį būtų perduotas AKR ir ES ambasadorių komitetui,
                  
               PRIĖMĖ ŠĮ SPRENDIMĄ:
         
            1 straipsnis
            AKR ir ES ministrų taryba perduoda įgaliojimus AKR ir ES ambasadorių komitetui pagal AKR ir ES partnerystės susitarimo 15 straipsnio 4 dalį dėl sprendimo pagal AKR ir ES partnerystės susitarimo 95 straipsnio 4 dalį priimti bet kokias pereinamojo laikotarpio priemones, kurių gali prireikti iki naujojo susitarimo įsigaliojimo.
         
         
            2 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2019 m. gegužės 23 d.
            
               
                  AKR ir ES ministrų tarybos vardu
               
               
                  Pirmininkas
               
               Tjekero TWEYA
            
         
         
            (1)  OL L 317, 2000 12 15, p. 3.